Det søte liv

Det søte liv (originaltittel: La dolce vita) er en italiensk dramakomedie fra 1960, regissert av Federico Fellini. Den handler om menneskene i Romas aristokrati og overklassemiljø. Fellini viser overklassen som noen dekadente og ukultiverte mennesker som kjemper for å holde kjedsomheten på avstand. Den har blitt beskrevet som et overveldende portrett av, og angrep på, vårt materialistiske samfunns narcissisme, selviscenesettelse, meningsløshet – og uendelige tomhet. Den er vanligvis sitert som filmen som signaliserer skillet mellom Fellinis tidligere neo-realistiske filmer og hans senere kunstfilmer. Den blir ofte regnet blant filmhistoriens fremste arbeider.

 Handling 
Marcello (Marcello Mastroianni) jobber som journalist i Roma på 1950-tallet der han dekker tabloidsaker om filmstjerner, religiøse syn og aristokratiets forfall.

Filmen dekker syv dager av Marcellos liv. Marcello bor sammen med Emma (Yvonne Furneaux), en kvinne som elsker ham. Marcello motstår hennes dominerende og moderlige holdning til kjærlighet og hennes konvensjonelle perspektiv på livet, mens Emma ignorerer Marcellos uttrykksløse søken etter verdi og mening. Han møter på et antall kvinner gjennom filmen, inkludert Maddalena (Anouk Aimée), en vakker, rik og sløvet elsker, og Sylvia (Anita Ekberg), en svensk-amerikansk filmstjerne som han begjærer. Han gjenforenes med sin gamle venn Steiner (Alain Cuny) og sin far.

Roller

 Marcello Mastroianni - Marcello Rubini
 Anita Ekberg - Sylvia
 Anouk Aimée - Maddalena
 Yvonne Furneaux - Emma
 Lex Barker - Robert, Sylvias forlovede.
 Magali Noël - Fanny
 Alain Cuny - Steiner
 Nadia Gray - Nadia
 Annibale Ninchi - Marcellos far
 Walter Santesso - Paparazzo
 Valeria Ciangottini - Paola
 Riccardo Garrone - Riccardo
 Ida Galli - Årets debutant
 Audrey McDonald - Jane
 Gloria Jones - Gloria
 Alain Dijon - Frankie Stout
 Enzo Cerusico - Nyhetsfotograf
 Nico - Nico

Referanser

 Eksterne lenker 


Kategori:Filmer fra 1960
Kategori:Italienske dramakomedier
Kategori:Gullpalmen-vinnere
Kategori:Sort-hvitt-filmer
Kategori:Engelskspråklige filmer
Kategori:Franskspråklige filmer
Kategori:Italienskspråklige filmer
Kategori:Tyskspråklige filmer
Kategori:Filmer regissert av Federico Fellini